పాట్నా: అవినీతి ఆరోపణలతో ఉక్కిరిబిక్కిరి అవుతున్న బీహార్ డిప్యూటీ ముఖ్యమంత్రి తేజస్వి యాదవ్ స్వరం పెంచారు. ఆర్జేడీ నేతలపై ఒంటికాలిపై విరుచుకుపడుతున్న బీజీపీ నేత సుశీల్ మోదీపై బుధవారంనాడు ఆయన నిప్పులు చెరిగారు. సుశీల్ మోదీ 'బీహార్ వ్యతిరేకి' అని, ఆయన బయట నుంచి వచ్చిన వ్యక్తి అని, బీహార్ అభివృద్ధి పట్ల ఏమాత్రం చిత్తశుద్ధి లేని వ్యక్తని ఆరోపించారు. 'సుశీల్ మోదీ బీహార్ వ్యక్తి కాదు. బయట నుంచి వచ్చారు. పూర్తిగా బీహార్ వ్యతిరేకి. మేము దశాబ్దాలుగా ఇక్కడే ఉన్నాం. ప్రజల బాగోగులు మాకు బాగా తెలుసు. బీహార్ అభివృద్ధి గురించి, ప్రజల గురించి ఏ మాత్రం పట్టని వ్యక్తులను, వారి మాటలను అసలు పట్టించుకునే అవసరమే లేదు' అని తేజస్వి మండిపడ్డారు. తేజస్విపై ఉన్న సీబీఐ కేసుపై మంగళవారంనాడు బీజేపీ ఒత్తిడి పెంచుతూ ఆర్జేడీ సుప్రీం నుంచి తేజస్వి ఉద్వాసనపై నిర్ణయం వెలువడకుంటే రాబోయే అసెంబ్లీ సమావేశాలను సజావుగా సాగనీయమని హెచ్చరించింది. ఇదే విషయాన్ని సుశీల్ మోదీ మీడియా ముందు ప్రస్తావిస్తూ, లాలూ కొడుకుపై బలమైన కేసు ఉందని, ఆయన ఇబ్బడిముబ్బడిగా ఆస్తులు ఎలా కూడబెట్టారో చెప్పి తీరాలని అన్నారు. తేజస్వి యాదవ్ను సస్పెండ్ చేయకుండా నితీష్ తనను తాను డిఫెన్స్ చేసుకోలేరని చెప్పారు. కాగా, తనపై తన కుటుంబసభ్యులపై వచ్చిన అవినీతి ఆరోపణలు, దర్యాప్తు సంస్థల దాడులపై లాలూ సైతం సమర్ధవంతంగానే ఎదుర్కొంటామంటూ ప్రకటించారు. అన్నివైపుల నుంచి తమపై దాడులు జరుగుతున్నాయని, దీని వెనుక బీజేపీ ఉందని, ఆగస్టు 27న తాము నిర్వహించే 'భాజపా హటావో దేశ్ బచావో' ర్యాలీలో ఆ విషయాలను ప్రజలముందుంచుతామని చెప్పారు.
patna: avineeti aaropanalato ukkiribikkiri avutunna beehar deputy mukhyamantri tejaswi yadav swaram penchaaru. argady nethalapai ontikaalipai viruchukupadutunna bgp netha susheel modeepai budhavaaramnaadu aayana nippulu cherigaaru. susheel modii 'beehar vyatireki' ani, aayana bayata nunchi vachina vyakti ani, beehar abhivruddhi patla ematram chittasuddhi laeni vyaktani aaropinchaaru. 'susheel modii beehar vyakti kaadu. bayata nunchi vachaaru. puurtigaa beehar vyatireki. memu dasaabdaalugaa ikkade unnam. prajala bagogulu maaku baga telusu. beehar abhivruddhi gurinchi, prajala gurinchi e maatram pattani vyaktulanu, vaari maatalanu asalu pattinchukune avasarame ledu' ani tejaswi mandipaddaaru. tejaswipai unna cbi kesupai mangalavaaramnaadu bgfa ottidi penchutuu argady supreem nunchi tejaswi udvaasanapai nirnayam veluvadakunte raboye assembley samavesalanu sajavuga saaganeeyamani heccharinchindi. ide vishayaanni susheel modii media mundu prastaavistuu, laaluu kodukupai balamaina kesu undani, aayana ibbadimubbadiga aastulu ela kudabettaro cheppi tiiraalani annaru. tejaswi yaadavnu suspend cheyakunda nitish tananu taanu defens chesukolerani cheppaaru. kaga, tanapai tana kutumbasabhyulapai vachina avineeti aaropanalu, daryaaptu samsthala daadulapai laaluu saitam samardhavantamgaane edurkontamantu prakatinchaaru. annivaipula nunchi tamapai daadulu jarugutunnaayani, deeni venuka bgfa undani, aagastu 27na taamu nirvahinche 'bhajapa hatavo desh bachavo' rallilo aa vishayaalanu prajalamundunchutaamani cheppaaru.